text: Lejer stavnsbundet - udlejer er konkurs
  01 juni 2010 kl. 15.29
  I dag udløb Huslejenævnet frist til en udlejer til at udbedre en række fejl og mangler hos Jane Bendixsen. Men udlejeren er gået konkurs - og så sker der ingenting - trods påbuddet.
  TV SYD fortalte første gang om Jane Bendixen i februar. Det hus, hun har lejet i Langelund ved Give, er fyldt med fejl og mangler. Huset slår revner - og loftet er ved at falde ned.
  Jane Bendixen er bange for at bo i huset - men hun er stavnsbundet, fordi hun ikke kan få sit indskud tilbage.
  - Jeg havde håbet at få skovlen under ham, men nu er han konkurs, siger hun til TV SYD.
  
  Intet at gøre
  Jane Bendixsen er idag invalidepensionist, og hun har ikke økonomi til at finde et andet sted at bo. Og ifølge Lejernes LO er der ingen hjælp at hente, når en udlejer går konkurs. 
  Jane Bendixsen kan kun håbe på, at ejendommen hurtigt bliver solgt til en ny udlejer. Indtil da kan hun intet gøre, selv om Huslejenævnet påbud stadig gælder. 
  - Jeg synes, det er forfærdeligt, siger hun.
  